Det mandlige offer blev efter episoden fløjet til Skejby, hvor han blev lagt i kunstig koma. Hans tilstand er stadig kritisk. Der er tale om vold uden våben som slag og spark, bekræfter anklager Ida Marie Koldste. Alle de anholdte er unge mænd i alderen 15 til 21 år. Præcis hvem, der har gjort hvad, er uklart for efterforskerne, da vidneafhøringerne har peget i flere retninger. Grundlovsforhøret finder sted i retten i Herning, og anklagemyndigheden har begæret dørlukning.
Fem personer er anholdt efter en voldsepisode under en privatfest i Ørding på Mors natten til lørdag.